section_heading: Reprezentativna karijera
paragraph_text: Suárez je prvu utakmicu za Meksičku nogometnu reprezentaciju odigrao 1992. godine. Dva puta je nastupio na Svjetskom prvenstvu, prvi puta 1994. godine na prvenstvu u SAD-u i drugi puta 1998. godine u Francuskoj. Četiri puta je nastupio na prvenstvu CONCACAF-a, koje je tri puta osvojio. Pet puta je nastupio na Copa Américi. Za meksičku reprezentaciju odigrao je 178 utakmica i postigao šest pogodaka. Poslije Egipćanina Ahmeda Hassana odigrao je najviše utakmica za nacionalnu reprezentaciju.